સારી હોટેલમાં જમવું છે, હાઈ-ફાઈ લાઈફ સ્ટાઇલ જીવવી છે, પણ સ્ત્રીએ ટૂંકા કપડાં પહેરવા ના જોઈએ. . હજુ માનસિકતાતો તમારી ત્યાં ને ત્યાં જ ઉભેલી છે, પોતે ગોવા કે ફોરેન જઈ બિકીનીમાં ફરતી ફોરેનર ને તાકી તાકીને જોશે, પણ કોઈ ભારતીય સ્ત્રી જો આનાથી પણ વધારે મોટા કપડાં પહેર્યા હશે તો ચર્ચાઓ શરૂ કરી દેશે અને પૂછીએ તો કહે કે “ભારતની સ્ત્રી ભારતીય વસ્ત્રોમાં જ સારી લાગે” તો ભાઈ તું શું કામ પાશ્ચાત્ય રંગે રંગાવા નીકળ્યો છે, ભારતીય સંસ્કૃતિમાં તો એક પુરુષ પણ લેંઘો ઝભ્ભો કે ધોતિયું પહેરે છે તો શું એ તમે પહેરીને ફરશો?